**BENDRADARBIAVIMO SUTARTIS Nr. 24/1**

2024 m. gegužės 17 d.

Raseiniai

**Emocinės pagalbos ir konsultacijų centras** (toliau – EPKC), atstovaujamas direktorės Astos Montvydienės, veikiančios pagal įstatus ir **\_\_\_\_\_\_\_ rajono savivaldybės administracija** (toliau – Savivaldybė), atstovaujama direktorės \_\_\_\_\_\_\_, veikiančios pagal nuostatus, siekiant bendradarbiauti teikiant Kompleksines (psichologines, socialines, teisines) paslaugas rajono gyventojams, toliau kartu vadinami „Šalimis“, sudarė šią bendradarbiavimo sutartį:

1. **Sutarties objektas**
	1. Šia Sutartimi šalys įsipareigoja bendradarbiauti:
		1. Teikiant konsultacines paslaugas telefonu (nuotoliniu būdu) vyrams, gerinant vyrų, esančių sudėtingoje psichologinėje situacijoje, t. y. dėl ekonominių, socialinių ir (ar) asmeninių sunkumų išgyvenančių emocines ir (arba) psichologines krizes, įskaitant savižudybės, smurto, priklausomybių riziką, psichinę sveikatą.
		2. Teikiant kompleksines paslaugos vaikams, nukentėjusiems nuo smurto ar netiesioginio smurto artimoje aplinkoje (liudytojams), ir jų šeimų nariams.
		3. Teikiant akredituotą pagalbą nuo nusikalstamos veikos nukentėjusiems asmenims.
2. **Šalių teisės ir pareigos**
	1. Savivaldybė įsipareigoja:
		1. Skirti atsakingus asmenis už bendradarbiavimą su EPKC, pateikti jų kontaktinius telefonus, elektroninį paštą.
		2. Teikti informaciją rajono gyventojams apie EPKC paslaugų teikimą, organizavimą.
		3. Patalpinti informaciją, apie EPKC teikiamą pagalbą bei kontaktus, savo internetiniuose puslapiuose;
		4. Bendradarbiauti organizuojant ir vykdant prevencines priemones siekiant smurto, nusikalstamumo, emocinių bei psichologinių krizių mažinimo savivaldybėje;
		5. Esant poreikiui, neatlygintinai skirti patalpas, organizuojant konsultacijas, mokymus ar susitikimus;
		6. Kviesti EPKC atstovus dalyvauti rengiamuose pasitarimuose, diskusijose skirtose anksčiau minėtoms problemoms spręsti;
		7. Dalyvauti bendruose nacionaliniuose ir tarptautiniuose projektuose susijusiuose su pagalbos nukentėjusiems asmenims teikimu bei prevencija;
	2. EPKC įsipareigojimai:
		1. Informuoti Savivaldybę apie telefono numerį ir elektroninį pašto adresą, kuriuo teikiama pagalba asmenims nukentėjusiems nuo anksčiau minėtų problemų.
		2. Organizuoti ir vykdyti prevencinius renginius.
		3. Teikti pasiūlymus dėl pagalbos asmenims tobulinimo;
		4. Informuoti ir kviesti jūsų įstaigos atstovus dalyvauti EPKC renginiuose;
		5. Bendradarbiauti organizuojant ir vykdant prevencines priemones, siekiant smurto artimoje aplinkoje, nusikaltimų mažinimo;
3. **Baigiamosios nuostatos**
	1. Sutartis sudaroma dviem egzemplioriais po vieną kiekvienai Šaliai. Įsigalioja nuo jos pasirašymo dienos ir galioja neterminuotai;
	2. Sutarties nuostatų įgyvendinimas aptariamas bendruose Šalių atstovų susitikimuose;
	3. Bet kokie nesutarimai, kylantys vykdant ar taikant šią Sutartį, sprendžiami Šalių derybomis;
	4. Sutartis keičiama arba papildoma Šalių susitarimu. Sutarties pakeitimai ar papildymai, parengti raštu ir pasirašyti abiejų Šalių įgaliotų atstovų, tampa neatskiriama šios Sutarties dalimi.
4. **Sutarties šalių rekvizitai**

|  |  |
| --- | --- |
| **Emocinės pagalbos ir konsultacijų centras**Vytauto Didžiojo g. 1, LT – 60146, Raseiniai,Tel. 8 670 70 303,Mob. 8 657 87 475El. p.: info@epkc.lt DirektorėAsta Montvydienė | **\_\_\_\_\_\_\_\_ rajono savivaldybės adminstracija**  Direktorė/-ius??? |